I LUKU NIMI, KOTIPAIKKA JA TARKOITUS  
**1 § Nimi ja kotipaikka**

Yhdistyksen nimi on Liittymä ry.

Yhdistyksen kotipaikka on Tampere ja virallinen kieli suomi.

Yhdistys on perustettu 30.3.2010.

**2 § Tarkoitus ja toiminta**

Yhdistyksen tarkoituksena on mahdollistaa Tampereella liikenne- ja kuljetusalaa

yliopistossa opiskelevien verkostoituminen muiden liikennealan opiskelijoiden ja ammattilaisten kanssa, sekä toimia opiskelijoiden puolesta yhteytenä yrityselämään, tamperelaisen yliopiston ylioppilaskuntaan ja yliopistolla opetuksesta vastaaviin tahoihin.

Tarkoituksensa toteuttamiseksi yhdistys:

– järjestää opintomatkoja, kokouksia ja muita tapahtumia,

– osallistuu liikennealan opetuksen kehittämiseen,

– hoitaa kerhon sisäistä ja ulkoista tiedotusta julkaisemalla tiedotteita tarvittaessa

sekä

– pitää yhteyttä liikennealan yrityksiin, muihin opiskelijayhdistyksiin ja ammatillisiin järjestöihin.

Toimintansa tukemiseksi yhdistys voi

– ottaa vastaan lahjoituksia, testamentteja ja avustuksia,

– hankkia omistukseensa tai hallintaansa toimintansa kannalta tarpeellista irtainta   
ja kiinteää omaisuutta

– järjestää asianmukaisella luvalla rahankeräyksiä, arpajaisia ja huvitilaisuuksia sekä

* harjoittaa yhdistyslain 5 §:n mukaista taloudellista toimintaa tarkoituksensa

toteuttamiseksi, mutta ei hanki taloudellista etua tai ansiota toimintaansa osallistuville

jäsenille.

II LUKU JÄSENET

**3 § Jäseneksi liittyminen**

Yhdistyksen jäseniä ovat varsinaiset jäsenet sekä kannatus- ja kunniajäsenet.

Yhdistys pitää jäsenistään jäsenluetteloa.

Yhdistyksen varsinaiseksi jäseneksi hyväksytään jokainen, joka hyväksyy yhdistyksen tarkoituksen sekä suorittaa yhdistyksen jäsenmaksun.

Yhdistyksen kannatusjäseneksi voidaan hyväksyä jokainen yksityinen henkilö tai   
oikeuskelpoinen yhteisö, joka haluaa tukea yhdistyksen tarkoitusta ja toimintaa.

Varsinaiset jäsenet ja kannatusjäsenet hyväksyy hakemuksesta yhdistyksen hallitus.   
Yhdistyksen kunniajäseneksi voidaan hallituksen esityksestä yhdistyksen kokouksessa   
kolmen neljäsosan (3/4) ääntenenemmistöllä kutsua henkilö, joka on huomattavasti   
edistänyt ja tukenut yhdistyksen toimintaa.

Yhdistyksen kunniajäsen voi olla myös yhdistyksen varsinainen jäsen, mikäli hän täyttää 3§ 3. momentissa varsinaiselle jäsenelle asetetut ehdot.

**4 § Jäsenen velvollisuudet**

Yhdistyksen varsinaiset jäsenet ovat velvollisia suorittamaan yhdistykselle jäsenmaksun,

jonka suuruudesta päättää yhdistyksen syyskokous. Jäsenmaksu on lukuvuosittainen ja   
voimassa 1. elokuuta ja 31. heinäkuuta välisen ajan.

Yhdistyksen kannatusjäsenet ovat velvollisia suorittamaan yhdistykselle   
kannatusjäsenmaksun, jonka suuruuden päättää yhdistyksen syyskokous.   
Kannatusjäsenmaksu on voimassa kalenterivuoden loppuun.

Yhdistyksen kunniajäsenet eivät ole velvollisia suorittamaan jäsenmaksua, vaikka olisivat   
myös yhdistyksen varsinaisia jäseniä.

**5 § Jäsenen eroaminen**

Jäsenellä on oikeus milloin tahansa erota yhdistyksestä ilmoittamalla siitä kirjallisesti

yhdistyksen hallitukselle tai sen puheenjohtajalle. Jäsen voi myös erota ilmoittamalla   
siitä yhdistyksen kokouksessa pöytäkirjaan merkittäväksi.

Varsinaisen jäsenen katsotaan eronneen yhdistyksestä, jos hän ei ole maksanut kuluvan lukuvuoden jäsenmaksuaan lokakuun loppuun mennessä. Kannatusjäsenen katsotaan   
eronneen yhdistyksestä, jos hän ei ole maksanut kuluvan kalenterivuoden   
kannatusjäsenmaksuaan maaliskuun loppuun mennessä.

**6 § Jäsenen erottaminen**

Yhdistyksen kokous voi erottaa jäsenen yhdistyksestä, jos jäsen on jättänyt täyttämättä

ne velvoitukset, joihin hän on yhdistykseen liittymällä sitoutunut, tai on menettelyllään   
yhdistyksessä tai sen ulkopuolella huomattavasti vahingoittanut yhdistystä tai ei enää   
täytä laissa taikka yhdistyksen säännöissä mainittuja jäsenyyden ehtoja. Tällöin asiasta on mainittava kokouskutsussa.

Yhdistyksen hallitus voi erottaa jäsenen yhdistyksestä, jos jäsen ei enää täytä laissa tai   
yhdistyksen säännöissä mainittuja jäsenyyden ehtoja. Tällöin asiasta on mainittava

kokouskutsussa, ja ennen päätöksen tekemistä asianomaiselle jäsenelle on varattava   
tilaisuus selityksen antamiseen asiassa.

Jos yhdistyksen jäsen on menettelyllään yhdistyksessä tai sen ulkopuolella huomattavasti

vahingoittanut yhdistystä, voi hallitus evätä jäseneltä määräajaksi, kuitenkin enintään

puoleksi vuodeksi, oikeuden osallistua yhdistyksen järjestämiin tilaisuuksiin.

III LUKU HALLINTO  
**7 § Hallitus**

Yhdistyksen asioita hoitaa kalenterivuodeksi kerrallaan valittu hallitus. Hallituksen   
muodostavat puheenjohtaja ja kahdesta kuuteen (2–6) muuta jäsentä, joiden tulee olla   
yhdistyksen varsinaisia jäseniä.

Hallitus valitsee keskuudestaan varapuheenjohtajan, sihteerin ja rahastonhoitajan sekä   
nimeää hallituksen muiden jäsenten tehtävät.

Hallituksen tehtävänä on

– johtaa yhdistyksen toimintaa ja hoitaa sen taloutta ja omaisuutta,

– valmistella yhdistyksen kokouksissa esille tulevat asiat ja toimeenpanna niissä   
tehdyt päätökset,

– laatia toimintakertomus ja tilinpäätös sekä ehdotus toimintasuunnitelmaksi ja   
talousarvioksi

– kutsua yhdistyksen kokoukset koolle sekä

– päättää muista asioista, joita ei ole määrätty yhdistyksen kokouksen

päätettäväksi.

**8 § Hallituksen kokoukset**

Hallituksen kokouksen kutsuu koolle hallituksen puheenjohtaja, hänen estyneenä   
ollessaan varapuheenjohtaja. Kokous pitää kutsua koolle myös, jos vähintään kaksi   
hallituksen jäsentä sitä kirjallisesti puheenjohtajalta vaatii.Tavasta, jolla kokoukset kutsutaan koolle, päättää hallitus.

Hallituksen kokous on päätösvaltainen, kun se on hallituksen päättämällä tavalla koolle   
kutsuttu ja vähintään puolet hallituksen jäsenistä mukaan lukien puheenjohtaja tai hänen   
estyneenä ollessaan varapuheenjohtaja on läsnä hallituksen kokouksessa.

**9 § Toimikunnat ja -henkilöt**

Yhdistyksen hallitus voi erityisiä tehtäviä varten asettaa toimikuntia tai toimihenkilöitä

määräajaksi, kuitenkin enintään kahdentoista (12) kuukauden mittaiseksi toimikaudeksi.   
Näihin toimiin voidaan tarvittaessa nimetä myös yhdistyksen ulkopuolinen henkilö.   
Yhdistyksen hallitus voi antaa toimikuntien ja -henkilöiden toimintaan liittyviä sääntöjä ja   
määräyksiä.

Perustellusta syystä yhdistyksen kokous voi vapauttaa hallituksen jäsenen tehtävästään   
kesken toimikauden, jolloin kokouskutsussa on mainittava asiasta. Tehtävästä

vapautetun henkilön tilalle voidaan tarvittaessa valita uusi jäljellä olevaksi toimikaudeksi.

Perustellusta syystä yhdistyksen hallitus voi vapauttaa toimihenkilön tai -kunnan   
tehtävästään kesken toimikauden, jolloin kokouskutsussa on mainittava asiasta.   
Tehtävästä vapautetun henkilön tai toimikunnan tilalle voidaan tarvittaessa valita uusi   
jäljellä olevaksi toimikaudeksi.

**10 § Yhdistyksen nimen kirjoittaminen**

Yhdistyksen nimen kirjoittaa hallituksen puheenjohtaja yhdessä hallituksen jäsenen

kanssa tai varapuheenjohtaja yhdessä hallituksen jäsenen kanssa. Hallitus voi myöntää nimenkirjoitusoikeuden yhdistyksen varsinaiselle jäsenelle.

**11 § Tilikausi ja toiminnantarkastus**

Yhdistyksen toimi- ja tilikausi on kalenterivuosi. Yhdistyksen hallintoa ja taloutta valvoo

kaksi (2) toiminnantarkastajaa ja heidän henkilökohtaiset varahenkilönsä.   
Toiminnantarkastajien toimikausi on kalenterivuosi.

Yhdistyksen kirjanpitoasiakirjat on toimitettava toiminnantarkastajille tarkastettavaksi   
viimeistään viittä (5) viikkoa ennen kevätkokousta ja muutenkin toiminnantarkastajien sitä pyytäessä. Toiminnantarkastajien tulee toimittaa asiakirjat ja   
toiminnantarkastuskertomus yhdistyksen hallitukselle viimeistään kahta (2) viikkoa   
ennen kevätkokousta.

***IV LUKU KOKOUKSET***

**12 § Yhdistyksen kokoukset**

Yhdistyksen kokouksia ovat kevätkokous, syyskokous ja ylimääräiset kokoukset.   
Yhdistyksen kokoukset kutsuu koolle yhdistyksen hallitus.

Kevätkokous pidetään tammi–huhtikuussa ja siinä käsitellään seuraavat asiat:

1. kokouksen avaus

2. valitaan kokouksen puheenjohtaja, sihteeri, kaksi pöytäkirjantarkastajaa ja

tarvittaessa kaksi ääntenlaskijaa

3. todetaan kokouksen laillisuus ja päätösvaltaisuus

4. hyväksytään kokouksen työjärjestys

5. tilinpäätös, vuosikertomus ja toiminnantarkastajien lausunto

6. päätetään tilinpäätöksen vahvistamisesta ja vastuuvapauden myöntämisestä

hallitukselle ja muille vastuuvelvollisille

7. käsitellään muut kokouskutsussa mainitut asiat

Syyskokous on pidettävä syys–marraskuussa ja siinä käsitellään seuraavat asiat:   
1. kokouksen avaus

2. valitaan kokouksen puheenjohtaja, sihteeri, kaksi pöytäkirjantarkastajaa ja

tarvittaessa kaksi ääntenlaskijaa

3. todetaan kokouksen laillisuus ja päätösvaltaisuus

4. hyväksytään kokouksen työjärjestys

5. vahvistetaan toimintasuunnitelma sekä talousarvio

6. vahvistetaan varsinaisten jäsenten jäsenmaksun suuruus sekä kannatusjäsenten

kannatusjäsenmaksun suuruus

7. valitaan hallituksen puheenjohtaja ja muut hallituksen jäsenet

8. valitaan kaksi toiminnantarkastajaa ja varatoiminnantarkastajaa   
9. käsitellään muut kokouskutsussa mainitut asiat

**13 § Ylimääräinen kokous**

Ylimääräinen kokous pidetään, kun yhdistyksen kokous niin päättää tai hallitus katsoo

siihen olevan aihetta taikka vähintään yksi kymmenesosa yhdistyksen äänioikeutetuista   
jäsenistä sitä ilmoittamansa asian käsittelyä varten vaatii kirjallisesti. Kokous on pidettävä kahden (2) viikon kuluessa siitä, kun vaatimus sen pitämisestä on esitetty hallitukselle.

**14 § Äänioikeus ja pöytäkirjantarkistus**

Yhdistyksen kokouksessa jokaisella kuluvan lukuvuoden jäsenmaksunsa suorittaneella

yhdistyksen varsinaisella jäsenellä on yksi ääni. Muilla jäsenillä on kokouksissa vain   
läsnäolo- ja puheoikeus. Valtakirjalla ei saa äänestää.

Yhdistyksen kokouksissa valitaan kokouksen pöytäkirjan tarkastajiksi kaksi (2)   
pöytäkirjantarkastajaa, joiden tulee olla yhdistyksen varsinaisia jäseniä. Tarkastus on   
tehtävä kahden (2) viikon kuluessa kokouksesta.

**15 § Koollekutsutapa**

Hallituksen on kutsuttava yhdistyksen kokoukset koolle vähintään 7 päivää ennen

kokousta jäsenistön sähköpostitiedotteessa. Kokouskutsussa on mainittava kokouksen   
aika ja paikka. Sen yhteydessä on esitettävä myös esityslista.

Yhdistyksen kokous on päätösvaltainen, jos se on sääntöjen mukaisesti koolle kutsuttu.

**16 § Päätöksentekojärjestys**

Yhdistyksen kokouksen päätökseksi tulee, ellei säännöissä ole toisin määrätty, se

mielipide, jota on kannattanut yli puolet annetuista äänistä. Äänten mennessä tasan   
ratkaisee kokouksen puheenjohtajan ääni, vaaleissa kuitenkin arpa.

Äänestyksessä käytettäköön avointa äänestystä, ellei vähintään kaksi (2) kokouksessa läsnä olevaa äänioikeutettua jäsentä vaadi suljettua äänestystä tai, jos kyseessä on   
henkilövaali, vähintään yksi (1) kokouksessa läsnä oleva äänioikeutettu jäsen vaadi   
suljettua äänestystä.

Jos on useita päätösehdotuksia, noudatetaan kokouksen puheenjohtajan päättämää   
soveltuvaa äänestysjärjestystä. Kokouksen puheenjohtaja antaa täsmentävät ohjeet   
ennen äänestyksen suorittamista.

**17 § Vaalit**

Milloin vaaleissa on valittavana vain yksi henkilö, hänen on saatava vähintään puolet

(1/2) annetuista äänistä. Mikäli ensimmäisellä kierroksella kukaan ei ole saanut   
ehdotonta äänten enemmistöä, suoritetaan uusi vaali kahden (2) ensimmäisessä   
äänestyksessä eniten ääniä saaneen välillä.

Jos vaalissa on valittavana useita henkilöitä, noudatetaan puheenjohtajan valitsemaa vaalitapaa.

***V LUKU ERITYISIÄ MÄÄRÄYKSIÄ***   
**18 § Sääntöjen muuttaminen**

Muutoksia näihin sääntöihin voidaan tehdä, jos muutosesitys on hyväksytty vähintään   
kolmen neljäsosan (3/4) ääntenenemmistöllä yhdistyksen kokouksessa. Kokouskutsussa on mainittava muuttamisesta. Muutosesityksen voi tehdä hallitus tai kymmenen (10) yhdistyksen varsinaista jäsentä kirjallisena hallitukselle. Varsinaisten jäsenten tekemä ehdotus on käsiteltävä seuraavassa yhdistyksen kokouksessa.

**19 § Yhdistyksen purkautuminen**

Päätös yhdistyksen purkautumisesta on tehtävä yhdistyksen kokouksessa viiden kuudesosan (5/6) ääntenenemmistöllä. Kokouskutsussa on mainittava yhdistyksen purkamisesta.

Yhdistyksen purkauduttua tai tultua lakkautetuksi siirtyvät sen varat ja omaisuus Tampereen teekkareita yhdistävälle ja teekkareiden kulttuuria edistävälle yhdistykselle sääntöjen kohdan 2 mukaisen tarkoituksen edistämiseen.

**20 § Voimaantulo**

Yhdistys on hyväksynyt nämä säännöt kokouksessaan 27.04.2018